open-index/open-wikipedia-markdown huggingface dataset:
Գրիգորի Լոմիձե

**Գրիգորի Զախարովիչ Լոմիձե** (, ), խաղարկային և մուլտիպլիկացիոն ֆիլմերի խորհրդային ռեժիսոր։ Հայրենական մեծ պատերազմի մասնակից։ Եղել է դրամատիկական թատրոնի դերասան։

## Կենսագրություն
1925-1928 թվականներին սովորել է Կինեմատոգրաֆիայի պետական տեխնիկումում։ 1931 թվականից ԽՍՀՄ տարբեր կինոստուդիաներում բեմադրել է գեղարվեստական ֆիլմեր։

1947 թվականից աշխատել է մուլտիպլիկացիայի բնագավառում  «Սոյուզմուլտֆիլմ» կինոստուդիայում։ 1949 թվականին եղել է Մինսկի կինոստուդիայի տնօրենը։
1950 թվականին վերադարձել է «Սոյուզմուլտֆիլմ»։ 1952 թվականից աշխատել է ծավալուն մուլտիպլիկացիայի բնագավառում։

Գրիգորի Լոմիձեն հիմնականում զբաղվել է թատերական տիկնիկներով կամ համակցված ֆիլմերով, ավելի քիչ օգտագործել է կադրային նկարահանումները։

Նա եղել է «Սոյուզմուլտֆիլմի» ռեժիսորական կոլեգիայի և տիկնիկային ֆիլմերի ԳԱՄ-ի գեղարվեստական խորհրդի անդամ։

## Անձնական կյանք
* Գրիգորի Լոմիձեն ունեցել է ավագ եղբայր՝ Անդրեյ Զախարովիչը։
** Դուստրը՝ Տատյանա Անդրեևնա Լոմիձե (ծնվ․՝ 09 օգոստոսի, 1924, Գրիգորի Զախարովիչի հարազատ զարմուհին)։
* Գրիգորի Զախարովիչն ունեցել է՝
** Որդի՝ Սերգեյ (ծնվ.՝ 18 փետրվարի, 1939),
** Դուստր՝ Քսենյա (ծնվ.՝ 20.11.1946)։

## Ֆիլմոգրություն
### Խաղարկային կինո
* 1931 – Խորթ հայր («Отчим»)
* 1938 – Ընկերները թափառախմբից («Друзья из табора», Մ. Վարլամովի հետ համատեղ)
* 1939 – Խորհրդային հայրենասերներ («Советские патриоты»)

### Մուլտիպլիկացիոն կինո
* 1947 – Քե՛զ, Մոսկվա (Тебе, Москва!)
* 1954 – Ամառանոցում (На даче, գրել է նաև սցենարը)
* 1955 – Չորս մետաղադրամ (Четыре монеты)
* 1957 – Մի ճաշարանում (В одной столовой…)
* 1959 – Ալի Բաբան և քառասուն ավազակները (Али-Баба и сорок разбойников)
* 1959 – Ծույլ ու անբան Վլասի պատմությունը (История Власа – лентяя и лоботряса)
* 1960 – Դաստիարակության գաղտնիքը (Секрет воспитания)
* 1960 – Երեք փեսա (Три зятя)
* 1961 – Անդրօվկիանոսյան թղթակից (Заокеанский репортёр)

## Մրցանակներ
* «Ծույլ ու անբան Վլասի պատմությունը» – Բուխարեստի տիկնիկային և խամաճիկային մուլտֆիլմերի II միջազգային փառատոնի դիպլոմ, Ռումինիա, 1960։

## Ծանոթագրություններ

## Արտաքին հղումներ
* 
* Գրիգորի Լոմիձեն animator.ru կայքում

Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:Հայրենական մեծ պատերազմի մասնակիցներ
Վճարման օրդեր

**Վճարման օրդեր**, դրամական միջոցներ ստացողի պատվերի մասնակի կատարման համար բանկի կողմից ձևավորված հաշվարկային փաստաթուղթ, ըստ որի վճարողի մասնակի ակցեպտն առկա է բանկային հաշվին բավարար քանակությամբ դրամական միջոցների բացակայության դեպքում, որը տեղադրվում է ժամանակին չկատարված կարգադրության հերթում։

## Սահմանում
Համաձայն «Դրամական միջոցներ փոխանցելու կանոնների վերաբերյալ կանոնակարգեր № 383-Պ 19.06.2012-ից»-ի՝ *դրամական օրդերը* փաստաթուղթ է, ըստ որի վճարողի մասնակի ակցեպտը կա բանկային հաշվին բավարար քանակությամբ դրամական միջոցների բացակայության դեպքում, որը տեղադրվում է ժամանակին չկատարված կարգադրության հերթում։

## Վճարման օրդեր և վճարման հանձնարարական
Հաճախորդը, օգտագործելով վճարման հանձնարարականը, բանկին հանձնարարում է հաճախորդի հաշվից պահանջվող դրամական միջոցների գումարը փոխանցել մեկ այլ անփոփոխ հաշվի։ Վճարման օրդերը վճարողի հաշվից դրամական միջոցների դուրսբերումն է` առանց նրա անմիջական կարգադրման (օրինակ` կարգադրողի ծառայության դատական պրիստավով)։ Հաճախորդը իր դրամական միջոցների դուրսգրման մասին տեղեկանում է միայն ծանուցում ստանալու պահին։

## Տես նաև
* Ինկասո

## Ծանոթագրություններ

Կատեգորիա:Տնտեսագիտություն
Կատեգորիա:Հաշվապահություն
Կատեգորիա:Փաստաթղթեր
Կատեգորիա:Ֆինանսներ
Կատեգորիա:Հաշվապահական հաշվառում
Ֆարհադ Աբդուլլաև

**Ֆարհադ Սահիբ օկլի Աբդուլլաև** (, ), Ադրբեջանի Հանրապետության Սահմանադրական դատարանի նախագահ։

## Կենսագրություն
Ֆարհադ Աբդուլլաևը ծնվել է 1958 թվականի դեկտեմբերի 5-ին Բաքվում։ 1965-1975 թվականներին սովորել է Բաքվի թիվ 189 միջնակարգ դպրոցում։ 1975 թվականին ընդունվել է Լոմոնոսովի անվան Մոսկվայի պետական համալսարանի իրավաբանական ֆակուլտետ։

1980 թվականին ավարտել է նույն համալսարանը։ 1980 թվականին նա սկսել է աշխատել ԱՀ Գերագույն դատարանում։ Նա նախ աշխատել է որպես խորհրդատու, այնուհետև որպես ավագ խորհրդատու, իսկ 1985 թվականից ՝ որպես բաժնի վարիչ։

1990 թվականին նա ընտրվել է ԱՀ Գերագույն դատարանի դատավոր ՝ ԱՀ Գերագույն խորհրդի կողմից և այդ պաշտոնում աշխատել է մինչ 2000 թվականը։

2000 թվականի սեպտեմբերին նշանակվել է Ադրբեջանի Հանրապետության վերաքննիչ դատարանի նախագահի տեղակալ։

2003 թվականի հունիսի 25-ին, Ադրբեջանի Հանրապետության Նախագահի հրամանագրով, նա նշանակվել է Ադրբեջանի Հանրապետության Սահմանադրական դատարանի նախագահ։

2013 թվականի հունիսի 24-ին, Ադրբեջանի Հանրապետության Միլլի Մեջլիսի հաստատումից հետո, Ադրբեջանի Հանրապետության Նախագահի հրամանով նա վերընտրվել է Ադրբեջանի Հանրապետության Սահմանադրական դատարանի նախագահ։

Զբաղվում է մանկավարժական և գիտական գործունեությանը։ Իրավաբանական գիտությունների դոկտոր է։ Ադրբեջանի Հանրապետության Նախագահի 2009 թվականի հուլիսի 16-ի հրամանագրով նրան շնորհվել է «Վաստակավոր իրավաբան» պատվավոր կոչում։

## Ծանոթագրություններ
Զդենկա Բրաուներովա

**Զդենկա Բրաուներովա** կամ **Զդենկա** (իսկական անունը՝ **Զդիսլավա Ռոզալինա Ավգուստա Բրաուներ**, , ), 19-րդ դարի վերջի, 20-րդ դարի սկզբի հայտնի չեխ նկարիչ, գծանկարիչ, մանկական նկարազարդման դասական, յուգենդ ոճի վարպետ։ Չեխական մանկական գրքի ստեղծողներից մեկը։

## Կենսագրություն
Զդենկա Բրաուներովան ծնվել է Պետական խորհրդի անդամ, hաջողակ փաստաբան Ֆրանտիշեկ Օգոստոս Բրաուների ընտանիքում։ Նկարչության նկատմամբ նրա  տաղանդը դրսևորվել է դեռ վաղ տարիքից։ Ծնողները Զդենկային սովորելու են ուղարկել Ամալյա Մանեսովայի մոտ, ով, տեսնելով աշակերտուհու տաղանդը, իր ժամանակի մեծ մասը նվիրել է Զդենկային։ Ավելի ուշ նա շարունակել է գեղանկարչություն սովորել Կանանց բարձրագույն դպրոցում, Սոբեսլավ Պինկասի ղեկավարությամբ։ Ժամանակի ընթացքում Զդենկան դարձել է բազմակողմանի նկարիչ, զբաղվել է գեղանկարչությամբ և գծանկարչությամբ, դեկորատիվ կիրառական արվեստով և ապակու ձևավորմամբ։ Եղել է նաև հիանալի բնանկարիչ։

Նկարչի համար ոգեշնչման աղբյուր դարձավ Փարիզը, որտեղ նա բնակվել է 1881-1893 թվականներին տարեկան մի քանի ամիս։ Սովորել է Կոլարոսի ակադեմիայում, մասնակցել մշակութային կյանքին, ծանոթացել գեղարվեստի աշխարհի բազմաթիվ ներկայացուցիչների հետ (Պոլ Լուի Շառլ Մարի Կլոդել, Մորիս Մետերլինկ, Անատոլ Ֆրանսի և այլն), եղել է Չեխիայի արվեստի դեսպան Ֆրանսիայում և կարևոր դեր խաղացել դարասկզբին չեխական մշակույթի զարգացման գործում։ Հայտնի քանդակագործ Օգյուստ Ռոդենը նրա հրավերով 1905 թվականին այցելել է Բոհեմիա և Մորավիա։

1897 թվականին նա ձևավորել է Վ. Մշրտիկի «Մայիսյան հեքիաթ» գիրքը, որը դարձել է մանկական գրականության և նկարազարդման դասական օրինակ։

## Գրականություն
* Miloslav Vlk, *Zdenka Braunerová (1858 – 1934)*, Středočeské muzeum, 2004 
* František Kožík, *The Life Story of Painter Zdenka Braunerová and the People Around Her*, a two-part biographical novel: 
***Na křídle větrného mlýna* (On the Wing of the Windmill), Edice Klíč, 1989 
** *Neklidné babí léto* (Restless Gossamer), Edice Klíč, 1990 
* Milena Lenderová, *Zdenka Braunerová*, Mladá fronta, Prague 2000 
* Prokop H. Toman, *Zdenka Braunerová - Popisný seznam grafického díla* (A descriptive list of graphic works), Státní nakladatelství krásné literatury an umění, Prague, 1963

## Ծանոթագրություններ

## Արտաքին հղումներ
* Les traces de Zdenka Braunerova, artiste Tchèque, dans la culture Française

Կատեգորիա:Չեխ նկարչուհիներ
Կատեգորիա:Բնանկարիչներ
Կատեգորիա:19-րդ դարի կին արվեստագետներ
Կատեգորիա:Կոլարոսի ակադեմիայի շրջանավարտներ
Կատեգորիա:Բնօրինակում անաղբյուր հոդվածներ
Կատեգորիա:Չեխ գրաֆիկական դիզայներներ
Rain (երգ, Թեյոն)

**«Rain»**, Girls' Generation խմբի անդամ կորեացի երգչուհի Թեյոնի սինգլը։ Սինգլը թողարկվել է 2016 թվականի փետրվարի 3-ին։

«Rain» երգը նշանակել է «SM Entertainment» լեյբլի կողմից ստեղծված *SM Station* թվային երաժշտական կորեական պլատֆորմի նախագծի մեկնարկը, լեյբլի ներկայացուցիչները հայտարարել են, որ ամեն շաբաթ կատարողները նոր երգ կթողարկեն հատուկ այս նախագծի համար։ Երգի երաժշտությունը գրված է չափավոր տեմպով, դրանում առկա են *R&B–ի* և ջազի ժանրային գծեր։ Երգի տեքտում անձրևի պատկերը օգտագործվում է որպես անցած սիրո հիշողողությունների փոխաբերություն։

2016 թվականի փետրվարի 6-ին սինգլը գլխավորել է կորեական *Gaon* հիթ-շքերթը։ Փետրվարի 14-ին այն կորեական *Inkigayo* երաժշտական շոուի ժամանակ զբաղեցրել է առաջին տեղը։ Երգի համար նկարահանված տեսահոլովակը 2016 թվականի փետրվարին դարձել է ամենադիտվող Քեյ-փոփ տեսանյութը։

## Երգացանկ

## Դիրք հիթ–շքերթներում

## Հրատարակության ժամանակագրությունը

## Ծանոթագրություններ

Կատեգորիա:2016 սինգլներ
Կատեգորիա:Երգեր այբբենական կարգով
Տոնի Շունիչ

**Տոնի Շունիչ** (, ), բոսնիացի և խորվաթ ֆուտբոլիստ, չինական «Բեյցզին Գոան» ակումբի և Բոսնիա և Հերցեգովինայի հավաքականի պաշտպան։

## Կենսագրություն
### Ակումբային կարիերա
200px|մինի|ձախից|«Կուբանի» կազմում
Սկսել է ֆուտբոլով զբաղվել 10 տարեկանում։ Այն ժամանակ նրա առաջին ակումբը դարձել է «Զրինսկին» Մոստար քաղաքից։ 2008 թվականին տեղափոխվել է հիմնական թիմ, որի կազմում խաղացել է մինչև 2012 թվականը։ 2011/12 մրցաշրջանում հանդես է եկել բելգիական «Կորտրեյք» ակումբում նույնանուն քաղաքից, որտեղ խաղացել է վարավճարով։ Բոսնիական ակումբի կազմում ֆուտբոլիստը մասնակցել է 70 հանդիպման և խփել մեկ գոլ։ Իսկ Բելգիայում նա հասցրել է մասնակցել 15 հանդիպման։

2012 թվականի ձմռանը մասնակցել է դիտումների Լուգանսկի «Զարյա» ակումբում, որի հետ էլ պայմանագիր է կնքել։ Զարյայի կազմում գրեթե անմիջապես դարձել է հիմնական կազմի խաղացող։ Ուկրաինայի առաջնությունում նորամուտը նշել է 2012 թվականի մարտի 3-ին Լվովի «Կարպատների» դեմ տնային խաղում (5:1)։

2014 թվականի հուլիսի 9-ին Տոնի Շունիչը պայմանագիր է կնքել ռուսական «Կուբանի» հետ։

2015 թվականի օգոստոսի վերջին երեք տարվա պայմանագիր է կնքել գերմանական «Շտուտգարտ» ակումբի հետ։ 2017 թվականի գարնանը վարձավճարով հանդես է եկել իտալական «Պալերմոյում»։

2017 թվականի հունիսին պայմանագիր է կնքել Մոսկվայի «Դինամոյի» հետ։

2020 թվականի օգոստոսի 26-ին Մոսկվայի «Զենիթի» դեմ խաղում խփել է միակ գոլը (1:0)։

### Կարիերան հավաքականում
Երիտասարդական մակարդակում հանդես է եկել Բոսնիա և Հերցեգովինայի երիտասարդական հավաքականում, որի կազմում անցկացրել է 10 հանդիպում և խփել 1 գոլ։

2012 թվականի ամռանը հրավիրվել է Բոսնիա և Հերցեգովինայի ազգային հավաքական։ 2012 թվականի օգոստոսի 15-ին Ուելսի հավաքականի հետ ընկերական խաղում նորամուտը նշել է ազգային հավաքականում, որտեղ հանդիպման 71-րդ րոպեին փոխարինել է Բորիս Պանջային։ Խաղն ավարտվել է 0։2 հաշվով՝ հօգուտ բոսնիական թիմի։ Պաշտոնական հանդիպումներում նորամուտը նշել է Լիխտենշտայնի հավաքականի դեմ՝ 2014 թվականի ֆուտբոլի աշխարհի առաջնության ընտրական մրցաշարում։ Խաղադաշտ է դուրս եկել մեկնարկային կազմում և խաղացել 90 րոպե։ Այդ խաղում Բոսնիա և Հերցեգովինայի հավաքականը հաղթել է 1:8 հաշվով։

2014 թվականի մայիսի սկզբին Բոսնիա և Հերցեգովինայի հավաքականի գլխավոր մարզիչ Սաֆետ Սուշիչը Շունիչին նշել է այն ֆուտբոլիստների թվում, որոնք պետք է մասնակցեին Բրազիլիայում կայանալիք աշխարհի առաջնությանը։

## Ձեռքբերումներ
; «Զրինսկի»
* Բոսնիա և Հերցեգովինայի առաջնություն – 2008/09

; «Կուբան»
* Ռուսաստանի գավաթի խաղարկության եզրափակչի մասնակից – 2014/15

## Ծանոթագրություններ

## Արտաքին հղումներ
* Ֆուտբոլիստի էջը «Զարյա» (Լուգանսկ) ակումբի երկրպագուների կայքում
* 
* 
* 
* Ֆուտբոլիստի էջը «Դինամո» (Մոսկվա) ակումբի կայքում 

Կատեգորիա:Բեյցզին Գուանի ֆուտբոլիստներ
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:Զրինսկի Մոստարի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Պալերմոյի ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Բունդեսլիգայի ֆուտբոլիստներ
Նիկո Մելամեդ

**Նիկոլաս Մելամեդ Ռիբաուդո** (, ), իսպանացի ֆուտբոլիստ, կիսապաշտպան։ Հանդես է գալիս իսպանական «Էսպանյոլի» կազմում։

## Ակումբային կարիերա
Նիկոն միացել է «Էսպանյոլի» մանկապատանեկան թիմին 2013 թվականին՝ «*Կորնելա*» և «*Ատլետիկ «Վիլաֆրանսա*» ակումբներում հանդես գալուց հետո։ «Էսպանյոլի» երիտասարդական թիմում նա իր դեբյուտը նշել է 2019 թվականի փետրվարի 17-ին Սեգունդա B-ի շրջանակներում կայացած «*Էխեա*»-ի դեմ խաղում, որն ավարտվել է 1-1 հաշվով։

Մելամեդը 2019 թվականի աբրիլի 29-ին երկարաձգել է թիմի հետ գործող պայմանագիրը մինչև 2023 թվականը։ 2019 թվականի մայիսի 5-ին նա գոլի հեղինակ է դարձել իր նախկին թիմի՝ «*Կորնելա*յի» դեմ խաղում։

Թիմի հիմնական կազմում իսպանացի ֆուտբոլիստը իր դեբյուտային հանդիպումը անցկացրել է 2019 թվականի օգոստոսի 15-ին՝ փոխարինման դուրս գալով Եվրոպա Լիգայի շրջանակներում կայացած «Լյուցերն»-ի դեմ խաղում։ Հանդիպումն ավարտվել է 3-0 հաշվով՝ իսպանական թիմի հաղթանակով։

## Անձնական կյանք
Մելամեդը ծնվել է Իսպանիայում, սակայն կիսով չափ արգենտինացի է։ Նրա մոր հայրը՝ Ֆելիպե Ռիբաուդոն արգենտիանցի ֆուտբոլիստ էր, որը հանդես է եկել «*Էստուդիանտես*»-ի կազմում։

## Ծանոթագրություններ

## Արտաքին հղումներ
*
*

Կատեգորիա:2001 ծնունդներ
Կատեգորիա:Ապրիլի 11 ծնունդներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ալմերիայի ֆուտբոլիստներ
Ջոյ Բրայանթ

**Ջոյ Բրայանթ** (, ), ամերիկացի դերասանուհի և մոդել։

## Վաղ տարիներ
Բրայանթը ծնվել է Նյու Յորք քաղաքի Բրոնքս շրջանում։ Դպրոցում սովորելու ժամանակ մասնակցել է *Fieldston Enrichment Program* նախագծին, որը ուղղված էր էլիտար դպրոցների մակարդակին նախապատրաստմանը։ Կոնեկտիկուտի Վեստմինստերյան դպրոցն ավարտելուց հետո *Better Chance* նախագծի շնորհիվ, որն օգնում էր անապահով մարդկանց կրթություն ստանալ, ստացել է ակադեմիական կրթաթոշակ Եյլի համալսարանում, որը, սակայն, չի ավարտել։ Համալսարանում սովորելու ժամանակ նրան նկատել է *Next Models Management* ընկերության գործակալը և որոշ ժամանակ անց նա Փարիզում սկսել է մոդելի կարիերան։ Բրայանթն աշխատել է այնպիսի բրենդների հետ, ինչպիսիք են *Ralph Lauren* և *Tommy Hilfiger & RocaWear*, ինչպես նաև մասնակցել է Gap և Victoria's Secret ընկերությունների գովազդին։ Պայմանագիր է ունեցել նաև *Next Model Management* ընկերության նյույորքյան բաժանմունքի հետ։

## Կարիերա
thumb|right|180px|Ջոյ Բրայանթ
Բրայանթի դեբյուտը որպես դերասանուհի կայացել է 2001 թվականին Ռոբերտ Թաունսենդի «Կարմեն։ Հիփ-հոփերներ» մյուզիքլում, որտեղ նրա խաղընկերներն են եղել Բիյոնսեն և Մեքայ Ֆայֆերը։ 2002 թվականին Էդի Մերֆիի և Ռոբերտ դե Նիրոյի հետ խաղացել է «Շոուն սկսվում է» կատակերգական մարտաֆիլմում և հրավիրվել «Անտուան Ֆիշերի պատմությունը» ֆիլմում, որը Դենզել Վաշինգտոնի ռեժիսորական դեբյուտն էր, նկարահանվելու։ Դերասանուհուն նկատել են հենց այս դերից հետո, ինչը գեղեցկության և ինտելեկտի հետ մեկտեղ օգնել են Ջոյին իր հետագա կարիերայում։

2003 թվականին Բրայանթը Ջեսիկա Ալբայի հետ միասին խաղացել է «Քաղցրիկը» երաժշտական մելոդրամայի գլախավոր դերերում, ինչպես նաև Մարիո Վան Փիբլզի «Տականք» կենսագրական դրամայում։ 2005 թվականին հայտնվել է մի քանի խոշոր կինոնկարներում՝ «Բոլոր դռների բանալին» (սարսափ ֆիլմ, Քեյթ Հադսոնի հետ), «Լոնդոն» (մելոդրամա), «Հարստացիր կամ մահացիր» (քաղաքային դրամա)։ 2006 թվականին նա խաղացել է Ռոբերտ Քենեդիին նվիրված «Բոբբի» դրամայում, իսկ 2007 թվականին՝ Ռիչարդ Գիրի և Թերենս Հովարդի հետ միասին՝ «Հանթի որսը» թրիլլերում։

Բրայանթը հեռուստատեսությունում նկարահանվել է NBC հեռուստաալիքի «Ծնողներ» հեռուստասերիալում։ Շոուն ցուցադրվել է 2010-2015 թվականների ընթացքում։

## Անձնական կյանք
2007 թվականի հոկտեմբերին նշանվել է Դեյվ Փոուփի հետ ()։ 2008 թվականի հունիսի 28-ին նրանք ամուսնացել են։ Ամուսնական արարողությունը կայացել է Նյու Յորք նահանգի *Amagansett* ծովափին։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* Ջոյ Բրայանթ *fashionmodel* կայքում

Կատեգորիա:1974 ծնունդներ
Կատեգորիա:1976 ծնունդներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Եյլի համալսարանի շրջանավարտներ
Կատեգորիա:Հոկտեմբերի 18 ծնունդներ
Կատեգորիա:Նյու Յորք քաղաքում ծնվածներ
Ագունգ Լաքսոնո

**Ագունգ Լաքսոնո** (, ), ինդոնեզացի պետական գործիչ։ Ինդոնեզիայի ժողովրդական բարեկեցության հարցերով համակարգող նախարար (2009-ից), Ժողովրդական ներկայացուցիչների խորհրդի նախագահ (2004-2009), Ինդոնեզիայի երիտասարդության և սպորտի նախարար (1998-1999, 2012-2013), Ինդոնեզիայի կրոնի հարցերով նախարարի պաշտոնակատար է(2014)։ Գոլքար կուսակցության անդամ է։ 2004-2009 թվականներին Ժողովրդական ներկայացուցիչների խորհրդի խոսնակ էր։ 2004 թվականի դեկտեմբերին Գոլքար կուսակցության համագումարում նա ընտրվել է կուսակցության փոխնախագահ։

Լաքսոնոն Իրանի միջուկային ծրագրի կողմնակիցն է։ Եղել է ներկայումս գոյություն չունեցող *Adam Air* կոմերցիոն ավիաընկերության համահիմնադիրը, որը փակվել է մի շարք դժբախտ պատահարներից հետո։ Ունի Ինդոնեզիայի բժշկական համալսարանի աստիճան։

## Մրցանակներ
* «Մահապուտրայի աստղ» 2-րդ աստիճանի շքանշան։

## Ծանոթագրություններ

Կատեգորիա:Ինդոնեզիայի ժողովրդական ներկայացուցիչների խորհրդի նախագահներ
Կատեգորիա:Ինդոնեզիայի մարդկային զարգացման և մշակույթի հարցերով համակարգող նախարարներ
Կատեգորիա:Մահապուտրայի աստղի շքանշանների ասպետներ
Կատեգորիա:Միասնական Ինդոնեզիայի երկրորդ կառավարության անդամներ
Յուրա Ալավերդյան

**Յուրա Հայկարամի Ալավերդյան** (), հայ զինվորական, Արցախի պաշտպանության բանակի ավագ սերժանտ, հրետանային մարտկոցի «Ֆագոտ» համակարգի հաշվարկի հրամանատար, 44-օրյա պատերազմի մասնակից։ 2020 թվականի հոկտեմբերի 4-ին արժանացել է «Արցախի հերոս» բարձր կոչման՝ պարգևատրվելով «Ոսկե արծիվ» շքանշանով։

## Կենսագրություն
Ծնվել է 2000 թվականի դեկտեմբերի 27-ին, Երևանում՝ Հայկարամի և Աննայի ընտանիքում։ Ավարտել է Երևանի Ֆ. Նանսենի անվան թիվ 150 դպրոցը, որը 2020 թվականի հոկտեմբերի 5-ին Հայաստանի կրթության, գիտության, մշակույթի և սպորտի նախարարության կողմից ստացել է ոսկե մեդալ՝ «Արցախի հերոս» ուսանելու համար։ Սովորել է Երևանի Ինֆորմատիկայի պետական քոլեջում։

«Ալաշկերտ» ֆուտբոլային ակումբի սան է, հանդես է եկել «Ալաշկերտի» 2000 թվականների մանկապատանեկան թիմի կազմում։

## Պարգևներ և կոչումներ
2020 թվականի հոկտեմբերի 4-ին Արցախի հանրապետության նախագահ Արայիկ Հարությունյանի հրամանագրով Յուրա Ալավերդյանը արժանացել է «Արցախի հերոս» բարձր կոչման՝ պարգևատրվելով «Ոսկե արծիվ» շքանշանով։ Յուրա Ալավերդյանը  2020 թվականի Հայ-ադրբեջանական պատերազմի ժամանակ Կարախանբեյլիի և Ֆիզուլիի հատվածում խոցել է  12 տանկ , 2 «ֆագոտ» հաշվարկ, ավտոմեքենաներ, 3 զրահատեխնիկա։

## Ծանոթագրություններ

Կատեգորիա:Արցախի Հանրապետության զինվորներ
Կատեգորիա:44-օրյա պատերազմի մասնակիցներ հայկական կողմից
Համազասպ Մարտիրոսյան

**Համազասպ Հայրապետի Մարտիրոսյան** (), հայ մանկավարժ։ ՀԽՍՀ վաստակավոր մանկավարժ։ Հայրենական մեծ պատերազմի մասնակից։

## Կենսագրություն
Համազասպ Մարտիրոսյանը ծնվել է 1912 թվականին, Նաիրիի շրջանի Եղվարդ գյուղում։ 1922 թվականին ավարտել է տեղի տարրական դպրոցը, այնուհետև ուսումը շարունակել է Աշտարակի յոթնամյա դպրոցում, աշխատանքի է անցել հայրենի գյուղում։ Ավարտել է Երևանի մանկավարժական տեխնիկումը։

1934 թվականին զորակոչվել է բանակ, ծառայել հրետգնդում, իսկ 1936 թվականին զորացրվել է, անցել մանկավարժական աշխատանքի Եղվարդի յոթնամյա դպրոցում, միաժամանակ սովորել է Երևանի հեռակա մանկավարժական ինստիտուտում։

1941 թվականին Համազասպը նորից զորակոչվել է, ծառայել 963-րդ հրետգնդում։ 1941 թվականից մինչև 1945 թվականի մայիսի 9-ը նրա մարտական ուղին սկսվել է Կովկասից և հասել Բեռլին։ Պարգևատրվել է Փառքի 3-րդ աստիճանի շքանշանով, Վարշավայի և Բուդապեշտի ազատագրման, Բեռլինի գրավման, Կովկասի պաշտպանության և այլ մեդալներով ու շնորհակալագրերով։

1945 թվականին Մարտիրոսյանը զորացրվել է բանակից և աշխատանքի անցել գյուղի միջնակարգ դպրոցում։ Արժանացել է ՀԽՍՀ վաստակավոր ուսուցչի պատվավոր կոչման։

Համազասպ Մարտիրոսյանը մահացել է 1982 թվականին։

## Պարգևներ
* ՀԽՍՀ վաստակավոր մանկավարժ
* Փառքի 3-րդ աստիճանի շքանշան
* Վարշավայի ազատագրման համար մեդալ
* Բեռլինի գրավման համար մեդալ
* Բուդապեշտի ազատագրման համար մեդալ
* Կովկասի պաշտպանության համար մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Կովկասի պաշտպանության համար մեդալակիրներ
Կատեգորիա:Փառքի շքանշանի հայ ասպետներ (ԽՍՀՄ)
Դավիթ Մարգարյան

**Դավիթ Հովսեփի Մարգարյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Դավիթ Մարգարյանը ծնվել է 1915 թվականին Կոտայքի շրջանի Արամուս գյուղում։ 7-ամյակն ավարտելուց հետո միջնակարգ դպրոցն ավարտել է Ելղովանում։ 1936-1941 թվականներին սովորել և ավարտել է Երևանի պետական համալսարանի բանասիրական ֆակուլտետը։

1941 թվականին զորակոչվել է բանակ, ծառայությունն անցել է Լենինականում, 61-րդ հրաձգային դիվիզիայում։ 1942 թվականին մասնակցել է Մոզդոկի և Հյուսիսային Կովկասի մի շարք քաղաքների ազատագրման մարտերին, որոնցից մեկում վիրավորվել է և բուժվելուց հետո 1943 թվականին զորացրվել է բանակից։

1943-1945 թվականներին Մարգարյանը զբաղվել է մանկավարժական գործունեությամբ։ 1943-1944 թվականներին եղել է Քանաքեռի միջնակարգ դպրոցի տնօրեն և հայոց լեզվի ու գրականության ուսուցիչ, 1945-1948 թվականներին՝ «Արշալույս» թերթի խմբագիր, կուսշրջկոմի պրոպագանդայի և ագիտացիայի բաժնի վարիչ, այնուհետև՝ Ձորաղբյուրի, ապա՝ Քանաքեռի միջնակարգ դպրոցների տնօրեն։ 1975 թվականին անցել է կենսաթոշակի, միաժամանակ շարունակել է դպրոցում դասավանդել հայոց լեզու և գրականություն։

Պարգևատրվել է «Մարտական ծառայությունների համար», «Գերմանիայի դեմ տարած հաղթանակի համար», «Աշխատանքային գերազանցության», «Աշխատանքի վետերան» և այլ մեդալներով։

Դավիթ Մարգարյանը մահացել է 1995 թվականին։ Արարատի մարզի Ազատավան գյուղում կա նրա անունով փողոց:

## Պարգևներ
* «Մարտական ծառայությունների համար» մեդալ
* «Գերմանիայի դեմ տարած հաղթանակի համար» մեդալ
* «Աշխատանքի վետերան» մեդալ
* «Աշխատանքային գերազանցության» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Աշխատանքի վետերան» մեդալակիրներ
Կատեգորիա:Դպրոցի տնօրեններ
Ռոդնի Լի Դևիս

**Ռոդնի Լի Դևիս** (, ), ամերիկացի հանրապետական-քաղաքական գործիչ, 2013 թվականից Իլինոյս նահանգի 13-րդ ընտրատարածքից ԱՄՆ Ներկայացուցիչների պալատի անդամ։

## Վաղ կյանք և կրթություն
Դևիսը ծնվել է Դե Մոյն քաղաքում։ Քոլեջն ավարտելուց հետո Դևիսն աշխատել է այն ժամանակվա պետքարտուղար Ջորջ Ռայանի հետ։ 1996 թվականին նա պարտվել է նահանգի Օրենսդիր ժողովի քվեարկությունում։

## Կենսագրություն
1992 թվականին ավարտել է Միլիկինի համալսարանը` «Քաղաքագիտություն» մասնագիտությամբ։

1992-ից 1996 թվականներին աշխատել է Իլինոյս նահանգի քարտուղարի աշխատակազմում։ 1996 թվականին  ԱՄՆ Ներկայացուցիչների պալատի անդամի թեկնածու էր։ Դևիսը կոնգրեսական Ջոն Շիմկուսի օգնականն էր։ 2000 թվականին առաջադրվել է իր հարազատ Թեյլորվիլի քաղաքի քաղաքապետի պաշտոնում։

Ամուսնացած է, ունի երեք երեխա։

## Անձնական կյանք
Դևիսը և նրա կին Շաննոնը ամուսնացել են 1995 թվականին, և այժմ զույգը ապրում է Թեյլորվիլում։ Նրանք ունեն երեք երեխա։ Դևիսը մարզում է Թեյլորվիլլյան պատանեկան ֆուտբոլը։ Նա Թեյլորվիլյան Optimist Club ակումբի անդամ է և մտնում է Քրիստիան շրջանի ավագ կենտրոնի տնօրենների խորհրդի կազմի մեջ։

## Ծանոթագրություններ

## Արտաքին հղումներ
* Congressman Rodney Davis  official US House website
* Campaign website 
* 
* Biography at the *[[Biographical Directory of the United States Congress]]*
* Profile at Vote Smart

Կատեգորիա:ԱՄՆ-ի քաղաքական գործիչներ
Բաբկեն Նազարյան

**Բաբկեն Լևոնի Նազարյան** (), հայ մանկավարժ։ ՀԽՍՀ վաստակավոր մանկավարժ (1951): ԽՄԿԿ անդամ (1941): Հայրենական մեծ պատերազմի մասնակից։

## Կենսագրություն
Բաբկեն Նազարյանը ծնվել է 1908 թվականին, Էջմիածին քաղաքում, արհեստավորի ընտանիքում։ 1930 թվականին ավարտել է Էջմիածնի մանկավարժական ուսումնարանը և նշանակվել նույն շրջանի Ներքին Խաթունարխ (այժմ՝ Գայ) գյուղի դպրոցի տնօրեն, ապա՝ շրջկենտրոնի միջնակարգ դպրոցի ուսումնական մասի վարիչ և պատմության ուսուցիչ։ 1934-1939 թվականներին սովորել և ավարտել է Երևանի պետական համալսարանի պատմության ֆակուլտետը և նշանակվել Օրջոնիկիձեի շրջժողկրթբաժնի դպրոցական տեսուչ, ապա՝ ժողկրթբաժնի վարիչ։ 1941 թվականին ընդունվել է ԽՄԿԿ շարքերը։

Հայրենական մեծ պատերազմի տարիներին մեկնել է գործող բանակ, մասնակցել  Ուկրաինայի, Չեխոսլովակիայի, նրա մայրաքաղաք Պրահայի, ապա՝ Վիեննայի ազատագրմանը։ Մարտերում վիրավորվել է, բուժվելուց հետո նորից վերադարձել է առաջին գիծ։

1946 թվականին զորացրվել է, անցել մանկավարժական աշխատանքի, եղել է ՀԽՍՀ լուսավորության նախարարության տեսուչ, ապա՝ Երևանի Կիրովյան շրջանի ժողկրթության բաժնի վարիչ։ 1954-1971 թվականներին եղել է ուսուցիչների կատարելագործման հանրապետական ինստիտուտի տնօրեն, ժողովրդական կրթության հանրապետական ցուցահանդես- թանգարանի տնօրեն։

Նազարյանը պարգևատրվել է Հայրենական մեծ պատերազմի երկրորդ աստիճանի, «Պատվո նշան» շքանշաններով և մի շարք մարտական ու աշխատանքային մեդալներով։ 1951 թվականին Նազարյանին շնորհվել է ՀԽՍՀ վաստակավոր ուսուցչի կոչում։

Բաբկեն Նազարյանը մահացել է 1980 թվականին։

## Պարգևներ
* ՀԽՍՀ վաստակավոր մանկավարժ (1951)
* Հայրենական մեծ պատերազմի երկրորդ աստիճանի շքանշան
* «Պատվո նշան» շքանշան

## Ծանոթագրություններ

Կատեգորիա:ԽՄԿԿ անդամներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Թոդոր Ալեքսիև

**Թոդոր Ալեքսիև** (, ), բուլղար վոլեյբոլիստ։

## Ակումբային կարիերա
Թոդոր Ալեքսիեվը ծնվել է 1983 թվականին Պլովդիվում՝ մարզիկների ընտանիքում։ Նրա հայրը՝ պրոֆեսիոնալ վոլեյբոլիստ էր, իսկ մայրը զբաղվում էր բասկետբոլով։

Վոլեյբոլով սկսել է զբաղվել մարզիչ Կիրիլ Նեչևի մոտ, Պլովդիվի «Լոկոմոտիվ» ակումբում։ 2004 թվականին տեղափոխվել է «Լևսկի», որտեղ երեք անգամ դարձել է Բուլղարիայի չեմպիոն։ 2006/2007 մրցաշրջանում խաղացել է ռուսական առաջնության «Նեֆտյանիկ Բաշկորտոստանա» ակումբում։ 2007 թվականին պայմանագիր է կնքել իտալական «Ֆամիլիո Կորիլիանո» ակումբի հետ, սակայն տրանսֆերային պարտքերի պատճառով պայմանագիրը խզվել է, իսկ Ալեքսիևը կրկին վերադարձել է «Լևսկի»։

2008 թվականին Թոդորը տեղափոխվել է Անկարայի թուրքական «Հալկբանկ» ակումբ։ Այնտեղ անցկացրել է մեկ մրցաշրջան և հաջորդ տարում կրկին ուղևորվել Ռուսաստան՝ Եկատերինբուրգի «Լոկոմոտիվ-Իզումրուդ» ակումբ, որտող նույնպես խաղացել է մեկ մրցաշրջան և վերադարձել Թուրքիա, բայց արդեն՝ «Իստանբուլ Բյուկշեխիր» ակումբ։ 2011 թվականին պայմանագիր է կնքել իտալական «Պարադիզո Մոնցա Բրինցա» ակումբի հետ, սակայն նրա համար թիմի կազմում տեղ չի գտնվել, և արդեն հոկտեմբերին երկկողմանի համաձայնությամբ պայմանագիրը խզվել է, իսկ Ալեքսիևը միացել է Սուրգուտի «Գազպրոմ Յուգրա» վոլեյբոլային ակումբին, որի մարզիչը Բուլղարիայի հավաքականի նրա կոլեգան էր՝ Պլամեն Կոնստանտինովը։

2014 թվականին նշանակվել է «Գազպրոմ-Յուգրա»-ի ավագ։

2014-2015 մրցաշրջանի ավարտից հետո հեռացել է «Գազպրոմ Յուգրայից» և մեկ տարվա պայմանագիր կնքել արգենտինական ՈՒՑՊՆ ակումբի հետ։

2016-2017 մրցաշրջանում խաղացել է արգենտինական «Բոլիվարի Աշխատակազմ» ակումբում, իսկ 2017-18 մրցաշրջանում՝ հունական «Օլիմպիակոս Պիրեյ» ակումբում։

## Հավաքականի կարիերա
2001 թվականից Տոդոր Ալեքսիևը կանոնավոր կերպով ընդգրկվել է Բուլղարիայի հավաքականում, սակայն հիմնական կազմի խաղացող է դարձել միայն 2009-2010 թվականներին, երբ հավաքականում իր կարիերան ավարտել է հռչակավոր դոխորտիչ Պլամեն Կոնստանտինովը։ Հավաքականի կազմում Ալեքսիևը երկու անգամ մասնակցել է Օլիմպիական խաղերին (2008 թվականին Պեկինում և 2012 թվականին Լոնդոնում), ինչպես նաև բազմիցս հանդես է եկել աշխարհի այլ խոշոր մրցաշարերում, Եվրոպայի առաջնություններում, համաշխարհային լիգայում։

Թոդորը 2006 թվականի աշխարհի առաջնության և 2007 թվականի աշխարհի գավաթի, ինչպես նաև 2009 թվականի Եվրոպայի առաջնության բրոնզե մեդալակիր է։

Սոֆիայում կայացած Համաշխարհային լիգայի արդյունքների համաձայն՝ Թոդոր Ալեքսիևը ստացել է երկու անհատական մրցանակ՝ որպես մրցաշարի լավագույն ընդունող և ամենաարդյունավետ խաղացող։

2013-ին ընտրվել է Բուլղարիայի հավաքականի ավագ։ Եվրոպայի առաջնությունում, որտեղ բուլղարները մնացել էին 4-րդ տեղում, ճանաչվել է մրցաշարի լավագույն ընդունող՝ ստանալով անհատական մրցանակ։

2015 թվականին Բուլղարիայի հավաքականը, որի ավագն Ալեքսիևն էր, դարձել է Բաքվի առաջին Եվրոպական խաղերի արծաթե մեդալակիր՝ եզրափակիչում 3:1 հաշվով զիջելով Գերմանիայի հավաքականին։

## Անձնական կյանք
Ապրում է Սոֆիայում։ 2006 թվականին ամուսնացել է բուլղար վոլեյբոլիստ Վանե Վալկանովայի հետ։ Զույգն ունի երկու երեխա՝ դուստր Նիկոլը և որդի Թեոդորը։

## Ծանոթագրություններ

## Արտաքին հղումներ
* 

Կատեգորիա:Բուլղարացի վոլեյբոլիստներ
Կատեգորիա:Պլովդիվի պատվավոր քաղաքացիներ
You Make My Dawn

***You Make My Dawn***, հարավկորեական բոյ բենդ Seventeen-ի վեցերորդ մինի ալբոմը։ Այն թողարկվել է 2019 թվականի հունվարի 21-ին` Pledis Entertainment-ի միջոցով։ Այն դեբյուտել է Gaon Album Chart-ի, Oricon Albums Chart-ի առաջին  և ամերիկյան*Billboard World Albums Chart*-ի չորրորդ հորիզոնականում։

## Նախադրյալներ
Ջոշուան ասել է, որ անվանումը համարվում է նախորդ մինի ալբոմների թեմայի շարունակությունը` *You Make My Day*:  Արևը մայր է մտնում, որ գիշերը ավելի պայծառ դարձնի, և նա վերադառնում է օրվա ընթացքում, այդպես չէ՞: Աա թե ինչու մենք փորձում ենք մեր  հույզերի հոսքը համեմատել արևի հետ։

## Ստեղծագործություն
*[[Billboard]]*-ից Թամար Գերմանը նկարագրել է «Home»-ը` որպես «սենտիմենտալ բաս», այն դեպքում, երբ 2019 թվականի K-pop-ի 10 ամենասպասված ալբոմների հրապարակման նախորդ ցուցակում Ջեֆ Բենջամինը նկարագրել է մինի ալբոմներից թողարկված առաջին երգը` «Getting Closer»-ը որպես «մութ հիփ-հոփ»։

## Թրեք-լիստ

## Չարթեր

## Մրցանակներ և նոմինացումներ
### Երաժշտական ծրագրեր

## Ծանոթագրություններ

Կատեգորիա:2019 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ ալբոմներ
Պայթյուն Աքրայում (2015)

**[[Աքրա]]** (Գանա) **քաղաքի ավտոմոբիլային բենզալցակայանում պայթյուն,** տեղի է ունեցել 2015 թվականի հունիսի 3-ի լույս 4-ի գիշերը։ Աղետի հետևանքով զոհվել է ավելի քան 200 մարդ, շուրջ 35-ը վիրավորվել են։ Բենզալցակայանը պատկանում էր Ghana Oil Company ընկերությանը և գտնվում էր բարձունքում, հենց այդ պատճառով պայթյունի պահին այնտեղ էին գտնվում այդքան շատ մարդիկ, մարդատար ավտոմեքենաներ և ավտոբուսներ, այնպես որ նրանք փրկվեցին ջրհեղեղից։Պայթյունի պատճառը դեռ պարզ չէ, հայտնի է միայն, որ պայթել են վառելանյութով լցված բենզալցակայանների տարաները (տանկերը)։ Մահապարտ ահաբեկիչներին ձերբակալելու որոշումնեղել է դեռ հուլիսից, սակայն նրանք Սիրիայից վերադարձել են դեպքից օրեր առաջ։Հենց բենզալցակայանում պայթյունի հետևանքով 96 մարդ է զոհվել։ Դրանից հետո ջրի մակերևույթով այրվող վառելիքը (քաղաքում շարունակվել է ջրհեղեղը) լցվել է մոտակա տները և հանգեցրել դրանց բռնկման և լրացուցիչ զոհերի։ Ջրհեղեղն ու չդադարող տեղատարափ անձրևները խիստ խոչընդոտել են փրկարարական գործողությունը։ Շատ դիակներ տեղափոխվել են 37-րդ զինվորական հոսպիտալ, քանի որ դիահերձարաններում տեղ չի եղել։

Տեղի ունեցած աղետը դարձել է վերջին մի քանի տասնամյակների ընթացքում երկրում միանվագ զոհերի թվով ամենախոշորը։ Նախորդ տխուր ռեկորդը գրանցվել էր 2001 թվականին Accra Sports Stadium մարզադաշտում, երբ 127 մարդ էր զոհվել։

## Արձագանք
Գանայի նախագահ Ջոն Մահաման այցելել է ողբերգության վայր և եռօրյա սուգ հայտարարել հունիսի 8-10-ը ներառյալ զոհվածների հիշատակին։ Որպես փոխհատուցում զոհվածների ընտանիքներին նա կարգադրել է հատկացնել 60 մլն սեդի (մոտ 14,5 մլն ԱՄՆ դոլար)։ Նախագահը նաև հայտարարել է, որ որոշում կկայացնի այնպիսի վայրերում բնակելի և գրասենյակային շենքերի կառուցման անթույլատրելիության մասին, որտեղ նրանց կարող է սպառնալ պատահածի նման վտանգ։

## Ծանոթագրություններ

Կատեգորիա:Պայթյուններ
Կատեգորիա:Հրդեհներ
Teen, Age

***Teen, Age*** (***TEEN, AGE***), հարավկորեական բոյ բենդ Seventeen)-ի երկրորդ ստուդիական ալբոմը։ Այն թողարկվել է 2017 թվականի նոյեմբերի 6-ին` Pledis Entertainment ընկերության միջոցով և գլխավոր «Clap» սինգլով։ *Teen, Age*-ը եղել է *Billboard World* ալբոմների արթերի 2-րդ հորիզոնականում։

Ալբոմը հետագայում վերահրատարակվել է որպես Seventeen-ի առաջին հատուկ ալբոմը` «Director's Cut» անվանումով, 2018 թվականի փետրվարի 5-ին` «Thanks» գլխավոր թրեքով։ Երգը հասել է MelOn-ի առաջին հորիզոնական։

## Թրեք-լիստ

## Չարթեր

## Ծանոթագրություններ

Կատեգորիա:2017 ալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն ալբոմներ
Ալի Ֆազալ

**Ալի Ֆազալ** (), հնդիկ դերասան և մոդել։ Էկրաններին առաջին անգամ հայտնվել է «Գծի մյուս ծայրը» անգլալեզու ֆիլմում փոքր դեր կատարելով, որից հետո՝ ամերիկյան հեռուստատեսության «Բոլիվուդի հերոս» մինիսերիալում։

Ֆազալը Բոլիվուդում առաջին անգամ հայտնվել է «3 հիմարներ» (2009) ֆիլմում, հաջորդ դերը կատարել է «Always Kabhi Kabhi» (2011) ֆիլմում։ Հաջողությունները սկսվեցին «Անգործունյաները» (2013) ֆիլմով, որից հետո սկսեց նկարահանվել ֆիլմերում, որոնցից էին «Baat Ban Gayi»-ը (2013), «Bobby Jasoos»-ը (2014) և «Սոնալի Մալուխ»-ը (2014)։

«Khamoshiyan» (2015) սարսափ ֆիլմում կատարել է գլխավոր դերը, որը հաջորդել էր իր առաջին ամերիկյան «Furious 7» (2015) ֆիլմին։ 2016 թվականին նկարահանվել է «Happy Bhag Jayegi» ֆիլմում՝ Դիանա Պենտիի հետ միասին։

Ֆազալը նկարահանվել է բրիտանակաամերիկյան «Վիկտորիան և Աբդուլը» ֆիլմում, որը ներկայացնում է Վիկտորիա թագուհու (Ջուդի Դենչ) և իր համարձակ հնդիկ ծառա Աբդուլ Կարիմի (Ալի Ֆազալ) հարաբերությունները։ Ֆիլմի պրեմիերան տեղի է ունցել 2017 թվականին Վենեցիայի ֆիլմի փառատոնի ժամանակ։ Ֆիլմում գլխավոր հերոսների կրած հագուստները ավելացվել են Օսբորն տան ցուցադրության պաշտոնական հավաքաուին։

2018 թվականին «Mirzapur» հեռուստասերիալում կատարել է Գուդու Պանդիտի դերը։

## Վաղ կյանքը
մինի|աջից|Always Kabhi Kabhi ֆիլմի պրեմիերայի միջոցառման ժամանակ, 2011 թվական
մինի|ձախից|Ֆազալը Lakme Fashion Week-ի ժամանակ, 2015 թվական

Ծնվել է Հնդկաստանում, Ութար Պրադեշ, Լաքհնաու, Ֆազալի ընտանիքը Իլահաբադից է։ Հայրը՝ Մոհամադ Ռաֆիքը աշխատում էր Կենտրոնական արևելքի ընկերություններին մեկում։ Մեծացել է մայրական տատիկի և պապիկի տանը՝ նրանց և մայրիկի հետ, քանի որ ծնողները ամունալուծվել էին, երբ նա դեռ փոքր էր։ Զույգը բաժանվել էր, երբ Ֆազալը 18 տարեկան էր։ Հաճախել է Լա Մարտինիերի քոլեջ՝ Լաքհնաուում և Դունի դպրոց՝ Դեհրա Դունում։

2004 թվականին մասնակցել է դպրոցական ներկայացումների։ Ընտրվել է և կատարել է ծաղրածու Տրինկուլոյի դերը Ուիլյամ Շեքսպիրի Փոթորիկ պիեսի հիման վրա բեմադրված ներկայացման մեջ։ Ֆազալը տեղափոխվել է Մումբայ և ավարտել Սբ. Խավիերի քոլեջի տնտեագիտություն բաժինը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Թատրոնի դերասաններ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ մոդելներ
Սեդրակ Դոխոլյան

**Սեդրակ Գևորգի Դոխոլյան** (), հայ մանկավարժ։ ՀԽՍՀ վաստակավոր մանկավարժ (1957): ԽՄԿԿ անդամ (1941), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Սեդրակ Դոխոլյանը ծնվել է 1916 թվականին, Ստեփանավանի շրջանի Գյուլագարակ գյուղում։ 1939 թվականին ավարտել է Երևանի Խաչատուր Աբովյանի անվան մանկավարժական ինստիտուտի հայոց լեզվի և գրականության ֆակուլտետը և ուսուցիչ է նշանակվել Ստեփանավանի շրջանի Կուրթան գյուղում։

1941 թվականին Սեդրակը զորակոչվել է կարմիր բանակ, ծառայել է 409-րդ հայկական դիվիզիայի 684-րդ գնդում։ 1941 թվականին ընդունվել է ԽՄԿԿ շարքերը։ Այնուհետև գործուղվել է Բաքվի հետևակային ուսումնարան, որն ավարտելուց հետո մեկնել է գործող բանակ։ Որպես հետախույզ՝ Սեդրակը մասնակցել է Կովկասյան մարտերին, 1942-1943 թվականներին Տուապսեի և Նովոռոսիյսկի համար մղված մարտերին, որի համար պարգևատրել է «Խիզախության համար» մեդալով։ 1943 թվականի դեկտեմբերին Դոխոլյանը ծանր վիրավորվել է, որի պատճառով էլ ազատվել է զինվորական ծառայությունից։

Եղել է Երևանի պրոֆտեխնիկական ուսումնարանի տնօրեն։ 1957 թվականին Դոխոլյանին շնորհվել է ՀԽՍՀ վաստակավոր ուսուցչի կոչում։ Մարտական և աշխատանքային ծառայությունների համար պարգևատրվել է «Խիզախության համար», Գերմանիայի դեմ տարած հաղթանակի, Կովկասի պաշտպանության համար, Աշխատանքի վետերանի և այլ մեդալների։ Դոխոլյանն անցել է կենսաթոշակի, բայց չի կտրվել մանկավարժական աշխատանքից։

## Պարգևներ
* ՀԽՍՀ վաստակավոր մանկավարժ (1957)
* «Խիզախության համար» մեդալ
* Գերմանիայի դեմ տարած հաղթանակի մեդալ
* Կովկասի պաշտպանության համար մեդալ
* «Աշխատանքի վետերան» մեդալ

## Ծանոթագրություններ

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Աշխատանքի վետերան» մեդալակիրներ
Կատեգորիա:Արիության մեդալակիրներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Համազասպ Սամվելյան

**Համազասպ Սամվելի Սամվելյան** (), հայ մանկավարժ։ ՀԽՍՀ վաստակավոր մանկավարժ (1973): ԽՄԿԿ անդամ (1943): Հայրենական մեծ պատերազմի մասնակից։

## Կենսագրություն
Համազասպ Սամվելյանը ծնվել է 1920 թվականին, Եղեգնաձորի շրջանի Վերնաշեն գյուղում։ 1938 թվականին ավարտել է միջնակարգ դպրոցը, դասավանդել գյուղի  երեկոյան դպրոցում։ 1938 թվականին ընդունվել է Երևանի պետական համալսարանի ֆիզիկա-մաթեմատիկական ֆակուլտետը։ 1941 թվականին զորակոչվել է բանակ Երևանի պետական համալսարանի 3-րդ կուրսից։ Ավարտել է Թելավի ռազմական ուսումնարանը, նշանակվել դասակի հրամանատար։ Լեյտենանտ Սամվելյանը մասնակցել է Ստալինգրադի հերոսական պաշտպանությանը։ 1943 թվականի ամռանը Կուրսկի ճակատամարտում ծանր վիրավորվել է։ Ապաքինվելուց հետո ուղարկվել է թիկունք՝ շարունակել զինվորական ծառայությունը։ 1943 թվականին ընդունվել է կուսակցության շարքերը։

Սամվելյանը զորացրվել է 1946 թվականին։ 1948 թվականից մինչև 1956 թվականն աշխատել Եղեգնաձորի շրջկենտրոնի միջնակարգ դպրոցի ուսմասվար, դասավանդել է մաթեմատիկա առարկան։ Այնուհետև տեղափոխվել է Երևանի մաթեմատիկայի թեքումով թիվ 10 գիշերօթիկ դպրոց, որպես ֆիզիկայի ու մաթեմատիկայի ուսուցիչ։

Համազասպ Սամվելյանը պարգևատրվել է «Մարտական ծառայությունների համար», «Արիության համար», և մարտական մի քանի մեդալներով։ 1973 թվականին արժանացել է վաստակավոր ուսուցչի կոչման։

## Պարգևներ
* ՀԽՍՀ վաստակավոր մանկավարժ (1973)
* «Մարտական ծառայությունների համար» մեդալ
* «Արիության համար» մեդալ

## Ծանոթագրություններ

Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Արիության մեդալակիրներ
Կատեգորիա:ԵՊՀ շրջանավարտներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Վերնաշեն գյուղում ծնվածներ
Մեջերդա

**Մեջերդա** (Ուեդ Մեջերդա,  وادي مجردة, Բագրադի հնագույն անունը), գետ Ալժիրում և Թունիսում։

Գետի երկարությունը մոտ 460 կմ է։ Այն Թունիսի ամենաերկար գետն է։ Գետի ակունքները գտնվում են Ալժիրի հյուսիս-արևելքում (Թել Ատլաս), այնուհետև Մեջերդան հոսում է արևելքից և հյուսիս-արևելքից, ընկնելով դեպի Միջերկրածովյան Թունիս ծոց, դելտա կազմելով։

Գետը հոսում է անապատի միջով, ուստի շատ կարևոր է տեղացիների համար։ Գետի ջրերը լայնորեն օգտագործվում են գյուղատնտեսության մեջ` ոռոգման համար։ Գետի վրա կառուցվել է մի քանի ամբարտակներ` ջրամբարի կառուցման համար։

Գետից ոչ հեռու կառուցվել են այնպիսի կարևոր քաղաքներ, ինչպիսիք են Ուտիկան ու Կարթագենը։ Նաև պահպանվել են բազմաթիվ ժողովուրդների շենքերի ավերակներ (բերբերներ, փյունիկներ, մավրեր, հռոմեացիներ, վանդալներ, հույներ, բյուզանդացիներ, արաբներ, օսմաններ)։ Գետի հովտում հայտնաբերվել են այնպիսի տեսարժան վայրեր, ինչպիսիք են Ալեքսանդր Սևերոսի կամարը, Ֆորումի ավերակները և Կապիտոլը, Սատուրնի տաճարը, Յունոնի սրբարանը, մոզաիկներով տներ, ինչպես նաև լեռան վրա տեղադրված 3500 տեղանոց թատրոններ։ Սա Հին Աշխարհի երկու` մ.թ.ա. 240 թվականին Կարթագենում վարձկանների պատերազմի և մ.թ.ա. 49 թվականին Կեսարի և Պոմպեյի միջև տեղի ունեցած քաղաքացիական պատերազմի հայտնի վայրն է։

Ջրի օգտագործումը ամռանը 3-4 մ³/ժ-ից մինչև 1500-2500 մ³/ժ է (ավելի քիչ՝ մինչև 13 հազար) ձմեռային անձրևներից հետո։ Սա Թունիսում միակ գետն է, որը ամառվա երաշտի ժամանակ ամբողջովին չորանում է։

## Ծանոթագրություններ

## Արտաքին հղումներ
* 
* Меджерда // Словарь современных географических названий

Կատեգորիա:Թունիսի գետեր
Կատեգորիա:Ալժիրի գետեր
An Ode

***An Ode***, հարավկորեական բոյ բենդ Seventeen-ի երրորդ ստուդիական ալբոմը։ Այն թողարկվել է 2019 թվականի սեպտեմբերի 16-ին` Pledis Entertainment ընկերության միջոցով և գլխավոր «Fear» սինգլով։

## Կոմերցիոն հաջողություն
Այն դեբյուտվել է հարավկորեական Gaon Album Chart-ի առաջին հորիզոնականում և իր երրորդ շաբաթում գլխավորել է ճապոնական Oricon Albums Chart-ը։ Այն նաև հասել է ամերիկյան *Billboard World Albums* չարթի յոթերորդ հորիզոնականը։ 2019 թվականի սեպտեմբերին ալբոմը Հարավային Կորեայում վաճառել է 822 265 նմուշ։

## Թրեք-լիստ

## Չարթեր

## Հաղթանակներ

## Ծանոթագրություններ

Կատեգորիա:2019 ալբոմներ
Կատեգորիա:Կորեերեն ալբոմներ
Ֆրանկո Քրիստալդի

**Ֆրանկո Քրիստալդի** (, ), իտալացի կինոպրոդյուսեր։

## Կենսագրություն
Ֆրանկո Քրիստալդին ծնվել է 1924 թվականի հոկտեմբերի 3-ին Իտալիայի Թուրին քաղաքում։

1946 թվականին հիմնադրել է «Vides Cinematografica» ընկերությունը, որը սկսել է զբաղվել կինոարտադրությամբ և կինովարձույթով։ 80-ականներին այն վերանվանվել է «Cristaldifilm»:

Իր պրոդյուսերական երկար կարիերայի ընթացքում աշխատել է բազմաթիվ հայտնի ռեժիսորների և սցենարիստների հետ, այդ թվում՝ Ֆրանչեսկո Ռոզին, Պիետրո Ջերմին, Մարիո Մոնիչելին, Ֆեդերիկո Ֆելինին, Լուկինո Վիսկոնտին և Ջուզեպե Տորնատորեն։

Ամենահաջողված ֆիլմերից, որոնց պրոդյուսերական աշխատանքներին մասնակցել է Կրիստալդին, դարձել են «Ամարկորդը» (1973 թ.), «Վարդի անունը» (1986 թ.) և ««Նոր կինոթատրոն «Պարադիզոն»» (1988 թվական)։

1977 թվականին Քրիստալդին ընտրվել է Կինոպրոդյուսերների ասոցիացիաների միջազգային ֆեդերացիայի նախագահ։

1984 թվականին նա Կաննի 37-րդ կինոփառատոնում ժյուրիի անդամ էր։

## Անձնական կյանք
thumb|Կրիստալդին, Կարդինալեն և մայրը, 1965 թվական
Ամուսնացած էր Կարլա Սիմոնետիի հետ, ունեն որդի` Մասիմոն։

Երբ Քրիստալդին դիմել է Վատիկան, նրա առաջին ամուսնությունը չեղյալ է հայտարարվել, և 1966 թվականին ամուսնացել է Կլաուդիա Կարդինալեի հետ, որդեգրել Կլաուդիայի որդուն՝ Պատրիցիոյին, ինչպես նաև նպաստել է նրա կարիերայի առաջխաղացմանը։ Նրանք ամուսնալուծվել են 1975 թվականին։

1983 թվականից մինչև մահը` 1992 թվականը, նրա կինը դերասանուհի Զեուդի Արայան էր։ Նա նկարահանվել է մի քանի ֆիլմերում, որոնք Քրիստալդին արտադրում էր։

Ֆրանկո Քրիստալդին մահացել է Մոնտե Կառլոյում 1992 թվականին։ Ամուսնու մահից հետո կինը Մասիմո Քրիստալդիի հետ մասնակցել է նրա կինոընկերության հետագա գործունեությանը։

## Ֆիլմագրության ընտրանի
* 1957. Սպիտակ գիշերներ
* 1958. Չարագործները, ինչպես միշտ, մնացել են անհայտ
* 1958. Օրենքն օրենք է
* 1959. Կապո
* 1961. Ամուսնալուծություն իտալական ձևով
* 1964. Գայթակղված և լքված
* 1965. Մեծ Արջի մառախլապատ աստղերը
* 1969. Կարմիր վրան
* 1972. Ունկնդրություն
* 1973. Ամարկորդ
* 1975. Ի՞նչ նշանի տակ ես դու
* 1976. Սինյոր Ռոբինզոն
* 1979. Քրիստոսը կանգ է առել Էբոլիում
* 1979. «Հրեշ» օպերացիան»
* 1983. «Եվ նավը լողում է…»
* 1986. «Վարդի անունը»
* 1988. ««Նոր կինոթատրոն «Պարադիզո»»

## Ծանոթագրություններ

## Արտաքին հղումներ
* 

Կատեգորիա:20-րդ դարի իտալացիներ
Կատեգորիա:Իտալացի ռեժիսորներ
Սամվել Չիլինգարյան

**Սամվել Սերգոյի Չիլինգարյան** (), հայ մանկավարժ։ ՀԽՍՀ վաստակավոր մանկավարժ (1978): Պատմական գիտությունների թեկնածու (1972): Հայրենական մեծ պատերազմի մասնակից։

## Կենսագրություն
Սամվել Չիլինգարյանը ծնվել է 1923 թվականին, Նոյեմբերյանի շրջանի Ջուջևան գյուղում:Սովորել է տեղի յոթնամյա դպրոցում, ապա՝ Կողբի, Ղոշխոթանի դպրոցներում։ Տասնամյակն ավարտել է 1941 թվականին։

1942 թվականին մեկնել է ռազմաճակատ,  409-րդ դիվիզիայի կազմում մարտնչել գերմանացիների դեմ։ Եղել է Հյուսիսային Կովկասում, Ուկրաինայում, Ռումինիայում, Հունաստանում, Ավստրիայում։ Պարգևատրվել է Կարմիր աստղ շքանշանով, բազմաթիվ մեդալներով։ 1947 թվականին զորացրվել է և վերադարձել հայրենի Ջուջևան։

1954 թվականին ավարտել է Երևանի Մանկավարժական ինստիտուտի պատմության ֆակուլտետը։ Երկար տարիներ եղել է Նոյեմբերյանի թիվ 1 դպրոցի տնօրեն, 1978 թվականին արժանացել ՀԽՍՀ վաստակավոր ուսուցչի կոչման։ Մանկավարժական գործունեությանը զուգահեռ զբաղվել է գիտական աշխատանքով։ Նոյեմբերյանի տարածքում կատարել է բազմաթիվ հնագիտական պեղումներ, ձեռք բերել գիտական հարուստ տվյալներ։ Պաշպանել է պատմական գիտությունների թեկնածուի թեզ։ Մասնակցել է շրջանային, հանրապետական և միութենական ընթերցումների, հանդես է եկել զեկուցումներով, որոնցից շատերը տպագրվել են գիտամեթոդական ժողովածուներում, գիտական հանդեսներում, արժանացել դիպլոմների, գովասանագրերի, դրամական պարգևների։

Սամվել Չիլինգարյանը մահացել է 2001 թվականին։

Սամվել Չիլինգարյանի ջանքերով Նոյեմբերյանի Հովհաննես Թումանյանի անվան թիվ 1 դպրոցում բացվել է հնագիտական-պատմական և հայրենասիրական փառքի թանգարան։ Թանգարանի պատվավոր հյուրերի կազմում են եղել ՀՀ ԳԱ ակադեմիկոս Բաբկեն Առաքելյանը, ԽՍՀՄ հերոս, գեներալ-մայոր Ասքանազ Կարապետյանը, գրողներ Անահիտ Սահինյանը, Աղավնին, Մկրտիչ Կորյունը, դերասան Մհեր Մկրտչյանը, Վրաստանի ԳԱ նախագահ Ակակի Շանիձեն, Վ. Ցիոկաշվիլին, ինչպես նաև հանրապետության դպրոցների մանկավարժական կոլեկտիվների ներկայացուցիչներ, հյուրեր Ուկրաինայից, Մոսկվայից, Բուլղարիայից։
Հնագիտական թանգարանը ՀՀ մշակույթի նախարարության կողմից արժանացել է «Ժողովրդական թանգարան» կոչմանը։

## Ընտանիք
* Կինը՝ Ռոզա Ամիրաղյանը, եղել է Ջուջևանի դպրոցի գրադարանավարուհին, արժանացել է վաստակավոր գրադարանավարուհու կոչմանը։
* Որդի՝ Հայկ Չիլինգարյան, ճարտարագետ։
* Որդի՝ Տիգրան Չիլինգարյան, մաթեմատիկոս։

## Պարգևներ
* ՀԽՍՀ վաստակավոր մանկավարժ
* Կարմիր աստղի շքանշան
*«Մարտական ծառայությունների համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր մանկավարժներ
Կատեգորիա:Պատմական գիտությունների թեկնածուներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Դպրոցի տնօրեններ
Love & Letter (ալբոմ)

***Love & Letter*** (նաև հայտնի է որպես ***First Love & Letter***), հարավկորեական բոյ բենդ Seventeen-ի առաջին ստուդիական ալբոմը, որը թողարկվել է 2016 թվականի ապրիլի 25-ին։ Ալբոմը համարվում է նախորդ երկու մինի ալբոմների` «17 Carat»-ի և «Boy Be»-ի շարունակությունը։

## Նկարագրություն և ռելիզ
Ալբոմը պարունակում է տաս երգ, որոնց հիմքը համարվում է առաջին սիրո փորձը։ «Pretty U»-ն ընտրվել է որպես գլխավոր երգ և երգվել է շատ երաժշտական շոուների ժամանակ` երկու և ավել ամիսների ընթացքում։ Այդ ընթացքում խումբը վաստակել է իր առաջին երկու հաղթանակները «Show Champion»-ում։ Առաջին հաղթանակը եղել է մայիսի 4-ին, իսկ հաջորդը` մայիսի 11-ին։ Որոշ թրեքներ համարվում են խմբի նախորդ թողարկված երգերի հատուկ տարբերակներ։

Խմբի անդամները մեծապես օգնել են ալբոմի ստեղծմանը, նրանք համարվում են հեղինակներ կամ համահեղինակներ, կոմպոզիտորներ կամ գրեթե յուրաքանչյուր երգի համակոմպոզիտոր։ Ալբոմը հայտնվել է Billboard համաշխարհային ալբոմային հիթ-շքերթի երրորդ հորիզոնականում, ինչպես նաև *Top Heatseekers* հիթ-շքերթի հինգերորդ հորիզոնականում։ «Pretty U» փրոմոսինգլը երրորդ հորիզոնականն է զբաղեցրել Billboard համաշխարհային սինգլային հիթ-շքերթում, ինչը նրանց լավագույն արդյունքն է։

2016 թվականի հունիսի 24-ին խումբը ելույթ է ունեցել Նյու Յորքի KCON երաժշտական փառատոնում։

## Ալբոմի վերահրատարակում
2016 թվականի հուլիսի 4-ին թողարկվել է ալբոմի վերահրատարակումը` հինգ նոր թրեքերով, ներառյալ «Very Nice» նոր պրոմոսինգլը։

## Ստեղծագորրծությունների ցուցակ

## Ծանոթագրություններ

Կատեգորիա:2016 ալբոմներ
Կատեգորիա:Կորեերեն ալբոմներ
Կատեգորիա:Քեյ փոփ ալբոմներ
Ժան-Էտիեն Գետար

**Ժան-Էտիեն Գետար**(, ),  ֆրանսիացի բնագետ և հանքաբան, ծնվել է Փարիզի մերձակայքում գտնվող Էթամպս քաղաքում։

## Կենսագրություն
Ժան-Էտիեն Գետարը ծնվել է 1715 թվականի սեպտեմբերի 22-ին Էտամպ  համայնքում։ Մանկության տարիներին  բույսերի մասին գիտելիքներ  ստացել է պապիկից՝ բուսաբան և դեղագետ Ֆրանսուա Դեկուրենից։ Սովորել է Էտամպում, ապա  ընդունվել է Փարիզի համալսարանի բժշկական ֆակուլտետ։ Իսկ ավելի ուշ ստացել է  բժշկական գիտությունների դոկտորի աստիճան։

Մահացել է Փարիզում՝ 1786 թվականի հունվարի 7-ին։

## Գործունեություն
1741 թվականին նա ստացել է գիտությունների թեկնածուի կոչում իր  *Frequentior hodie quam olim febris maligna* աշխատանքի  համար։ Հետամուտ լինելով բուսաբանության ուսումնասիրությանը Ֆրանսիայի և այլ երկրների տարբեր մասերում՝ նա մեծ ուշադրության է արժանացել։ Նրա ուշադրությունն ուղղված էր հանքանյութերին և ապարներին։ 1746 թվականին նա Փարիզի Գիտությունների ակադեմիային փոխանցել է հուշագրեր օգտակար հանածոների և ապարների բաշխման մասին, և դրանք միաժամանակ ուղեկցվում էին տեղանքի քարտեզով, որի վրա նա արձանագրել էր իր դիտարկումները։ Ուստի, ինչպես նշում է Քոնբիրը, նա այդպիսով «առաջինն է  կատարել իրագործումը Մարտին Լիստերի կողմից տարիներ առաջ առաջարկված երկրաբանական քարտեզների գաղափարը»։ 1747 թվականից Գուեթթարդը աշխատել է Օռլեանի դուքս Լուիի աջակցությամբ՝ որպես անձնական բժիշկ և բուսաբան։ 1752 թվականին նրա մահից հետո  շարունակել  է աշխատել Օռլեանում ՝ նրա որդի՝ Լուի-Ֆիլիպ I-ի աջակցությամբ։
Ճանապարհորդությունների ընթացքում նա հավաքել էր  բրածոների մեծ հավաքածու, բայց  հստակ գաղափարներ չուներ շերտերի հաջորդականության մասին։ Նաև հայտնաբերել էր կաոլինի մի քանի հանքավայրեր Նորմանդիա ուղևորության ընթացքում։ Բացի այդ, Ժան-Էթյեն Գուեթթարդը ուսումնասիրել է բուսաբանությունը
: Նա աջակցել է Կառլ Լիննեյի առաջարկած բույսերի դասակարգման համակարգին։ Դրանից հետո Կառլ Լիննեյը *Rubiaceae* ընտանիքի  բույսերի ցեղն անվանել է Գուեթթարդի անունով։ Բացի այդ, նրա պատվին անվանակոչվել է *Dorsum Guettard*-ը Լուսնի վրա։  1759 թվականին Գուեթթարդը ընտրվել է Շվեդիայի Գիտությունների թագավորական ակադեմիայի արտասահմանյան անդամ։ Նա դիտարկումներ է անցկացրել նաև անձրևի, գետերի և ծովի կողմից լեռների քայքայման վերաբերյալ։ Նա առաջինն էր, ով պարզել էր նախկին հրաբուխների գոյությունը Օվերնի շրջանում։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Բնագետներ
Կատեգորիա:Բնօրինակում անաղբյուր հոդվածներ
Կատեգորիա:Հանքաբաններ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի բուսաբաններ
Կատեգորիա:Ֆրանսիացի երկրաբաններ
Կատեգորիա:Ֆրանսիացի հնէաբաններ
Կատեգորիա:Ֆրանսիացի ճանապարհորդներ